open-index/open-wikipedia-markdown huggingface dataset:
Silvio (filmas)

**Silvio** () – režisieriaus Paolo Sorrentino 2018 m. sukurtas biografinis filmas apie ilgametį šalies ministrą pirmininką Silvio Berlusconi. Pats politikas juostą yra pavadinęs „žiauria provokacija“. 

Juostoje pasakojama apie 2006-09 m. laikotarpį, kuomet Berlusconi, pralaimėjęs rinkimus, buvo priverstas kuriam laikui pasitraukti iš politikos.

Bendra filmo trukmė yra 204 minutės, bet daugelyje šalių jis buvo išleistas dviem atskiromis dalimis: pirmoji pasirodė 2018 m. balandžio 24 d., antroji – gegužės 10 d.

## Pagrindiniai aktoriai
: *Aktorius – vaidmuo*
* Toni Servillo – Silvio Berlusconi
* Elena Sofia Ricci – Veronica Lario
* Riccardo Scamarcio – Sergio Morra
* Kasia Smutniak – Kira
* Euridice Axen – Tamara
* Fabrizio Bentivoglio – Santino Recchia
* Anna Bonaiuto – Cupa Caiafa
* Ricky Memphis – Riccardo Pasta
* Alice Pagani – Stella 
* Iaia Forte

## Apdovanojimai
* David di Donatello – geriausia aktorė (E. S. Ricci), geriausias stilius
* David di Donatello (nominacija) – geriausias aktorius (T. Servillo), geriausias antrojo plano aktorė (K. Smutniak), geriausias antrojo plano aktorius (F. Bentivoglio), geriausia muzika, geriausia scenografija, geriausi kostiumai, geriausias grimas, geriausi spec. efektai, geriausias garsas, geriausia daina („Na gelosia“)
* Nastro d'argento – Guglielmo Biraghti apdovanojimas (E. Axen), geriausia aktorė (E. S. Ricci), geriausias scenarijus, geriausias antrojo plano aktorius (R. Scamarcio), geriausias antrojo plano aktorė (K. Smutniak)
* Nastro d'argento (nominacija) – geriausia kinematografija, geriausia montažas, geriausias režisierius, geriausi kostiumai, geriausias aktorius (T. Servillo), geriausias prodiuseris, geriausia muzika

## Šaltiniai
Baukio ežeras

**Baukio ežeras** arba **Kunigiškių ežeras** - ežeras Lietuvoje, Utenos rajone, 4,5 km į šiaurę nuo Vyžuonų, Dvarašilio miške. Ežero ilgis iš šiaurės rytų į pietvakarius - 0,42 km, plotis - iki 0,15 km. Altitudė 105,8 m. Krantai žemi, ištisai apaugę medžiais. Į šiaurę įsikūręs Kunigiškių II kaimas. Ežeras nenutekantis, priklauso Šventosios upės intako Nasvės baseinui. 

## Šaltiniai
Validas II

**Validas II** (, apie 707–744 m.) – VIII a. arabų kalifas iš Omejadų dinastijos, valdęs 743–744 m.

## Biografija
Validas II buvo kalifo Jazido II sūnus (pilnas vardas – Abu al Abasas al Validas ibn Jazidas). Nuo jaunystės jis garsėjo palaidu elgesiu ir girtuoklyste, tad po tėvo mirties 724 m. Damaske kalifu buvo patvirtintas jo dėdė Hišamas. Validas pasitraukė į dykumą, kur nuolat lėbavo privačiose rezidencijose apsisupęs sugėrovais. Jis buvo, sakoma, neprastas poetas, skyręs eiles meilei, moterims ir vynui, bei neužmiršdavęs paskirti kandžių eilių dėdei Hišamui. Panašu, kad jis gaudavo nemažai pajamų ir jo rėmimui priskiriamos Al Mšatos (dab. Jordanija) ir Al Mafdžaro (dab. Vakarų krantas) rūmų statybos (dabar likę griuvėsiai). Abu šie rūmai yra to meto Omejadų architektūros ryškūs pavyzdžiai, kurių dekore nepaisyta griežtų islamo reikalavimų vaizdiniams. 

Po Hišamo mirties 743 m. Validas tapo Damasko kalifu pagal Jazido II nustatytą paveldėjimo eiliškumą. To meto kalifate buvo pradėję vėl nerimti šiitai ir charidžitai, o nearabų musulmonai mavaliai, numaldyti Umaro II politikos, irgi pradėjo kelti nepasitenkinimą dėl nelygių teisių su arabais musulmonais. Tačiau pagrindinė grėsmė Valido II valdžiai kilo iš kitų Omejadų pretendentų, nes Hišamas dar anksčiau jau buvo ruošęs sąlygas tapti kalifu vienam iš savo sūnų. Validas II greitai susidorojo su opozicija, įkalino pusbrolį Suleimaną ibn Hišamą. Savo įpėdiniais Validas II paskyrė kelis savo menkai žinomus sūnus. Tai sukėlė dar vieną nepasitenkinimo bangą tarp Omejadų ir tarp jų lyderiu iškilo Valido I sūnus Jazidas (vėliau Jazidas III). 744 m. pavasarį, kai Validas II buvo išvykęs, Jazidas su savo šalininkais užėmė Damaską, taip pradėdamas Trečiąjį kalifato pilietinį karą (Trečiąją fitną). Jazidas III turėjo kalbitų, jemenitų ir kai kurių šalininkų iš Šiaurės Sirijos genčių paramą. Validas II prisiglaudė rūmuose prie Palmyros, kur buvo surastas ir nužudytas.

## Šaltiniai
* Enciklopedija Britannica
* Asma Afsaruddin. *The First Muslims: History and Memory*, 2013
* Met Art muziejus
Bedugnis (Utenos r., Užpalių sen.)

**Bedugnis** arba **Kaimynas** – ežerėlis Lietuvoje, Utenos rajone, 2,5 km į vakarus nuo Užpalių. Ežerėlis ovalo formos, ilgis iš šiaurės vakarų į pietryčius – 0,09 km, plotis – iki 0,045 km. Altitudė 108,1 m. Krantai žemi, ištisai apaugę medžiais ir krūmynais. Aplinkui plyti dirbami laukai ir pievos. Ežerėlis nenutekantis, priklauso šiaurrytine pakrante tekančio Š-8 upelio baseinui (Šventosios upės intakas).

Šalia įsikūręs Kaimynų kaimas.

## Šaltiniai
Bedugnis (Utenos r., Sudeikių sen.)

**Bedugnis** - ežerėlis Lietuvoje, Utenos rajone, 5,5 km į rytus nuo Užpalių, 0,8 km į šiaurės vakarus nuo Alaušo ežero. Ežerėlio ilgis iš šiaurės į pietus - 0,12 km, plotis - iki 0,05 km. Altitudė 154,8 m. Krantai žemi, pelkėti, ištisai apaugę krūmynais ir medžiais. Aplinkui plyti pievos ir dirbami laukai. Pietuose išteka upeliukas link Alaušo ežero intako Alksnaitės. Ežerėlis gausiai užžėlęs vandens augalija, užankantis. Netoliese įsikūrę Liepakalnių ir Šeimyniškių kaimai.

## Šaltiniai
Jazidas III

**Jazidas III** (, apie 701–744 m.) – VIII a. arabų kalifas iš Omejadų dinastijos, valdęs 744 m.

## Biografija
Jazidas III buvo kalifo Valido I sūnus (Jazidas ibn Validas). 743 m. kalifu tapo Validas II, tuo buvo nepatenkinti kiti Omejadų princai. 744 m. pavasarį Jazidas su savo šalininkais užėmė Damaską, taip pradėdamas Trečiąjį kalifato pilietinį karą (Trečiąją fitną). Jazidas III turėjo kalbitų, jemenitų ir kai kurių šalininkų iš Šiaurės Sirijos genčių paramą. Validas II prisiglaudė rūmuose prie Palmyros, kur buvo surastas ir nužudytas. Jazidas III skelbė, kad jo kova prieš Validą II buvo teisėta, nes pastarasis ignoravo ankstyvojo islamo tradicijas, nesirėmė genčių tarybos patarimais (Šura). Jazidas III žadėjo, kad tarnaus žmonėms ir pasmerkė jo pirmtakų valdžios piktadarybes. Taip pat žadėjo, jei jam nepasiseks valdyti teisingai, jis pats pasitrauks iš kalifo posto. Jis atidavė pagarbą Umaro II politikai ir žadėjo lygias teises nearabų musulmonams. Sunku pasakyti, ar šios Jazido III kalbos buvo rimtos, ar tik politiškai spekuliatyvios, nes jis mirė vos po šešių mėnesių ir nieko per tą laiką neįgyvendino. Jis įpėdiniu buvo paskyręs savo brolį Ibrahimą, tačiau prasidėjus suirutei stipresniu varžovu pasirodė Marvanas ibn Muhamedas, kalifo Marvano I anūkas, kuris užgrobė valdžią pačioje 744 m. pabaigoje.

## Šaltiniai

* Asma Afsaruddin. *The First Muslims: History and Memory*, 2013
Milano derbis

**Derby della Madonnina** (*LMilano derbis*) – futbolo derbis tarp dviejų pagrindinių Italijos Milano miesto komandų – AC Milan ir Inter Milan Komandos žaidžia San Siro stadione. Derbio pavadinimas duotas nuo ant Milano katedros esančios Marijos statulos, vadinamos *Madonnina*.

## Statistika
*2020 m. vasario 9 d.*

## Daugiausiai įvarčių derbyje

## Šaltiniai
Užstato sistemos administratorius

**„Užstato sistemos administratorius“ (USAD)** – 2015 m. įsteigta ne pelno organizacija, veikianti kaip viešoji įstaiga. Pagrindinis USAD tikslas – vykdyti užstato sistemos administratoriaus funkcijas kaip numatyta Pakuočių ir pakuočių atliekų tvarkymo įstatyme.

Lietuvos gėrimų gamintojai bei importuotojai, pagal gamintojo atsakomybės principą, turi rinkti ir sutvarkyti pakuotes, kurias jie išleidžia į šalies rinką.

## Steigėjai
USAD steigėjai:

* Lietuvos aludarių gildija;

* Lietuvos prekybos įmonių asociacija;

* Lietuvos natūralaus mineralinio vandens gamintojų asociacija.

Steigėjų nariai išleidžia į rinką per 80 % visų užstato sistemoje dalyvaujančių gėrimų pakuočių.

## Pareigos ir funkcijos
Pagrindinės VšĮ „Užstato sistemos administratorius“ pareigos ir užduotys:

* aprūpina pardavėjus surinkimo priemonėmis;
* kompensuoja pardavėjų surinkimo sąnaudas;
* pasirūpina surinktų pakuočių gabenimu į administratoriaus skaičiavimo centrą;
* skaičiavimo centre pakuotes tikrina, paruošia perdirbimui;
* parenka perdirbėjus pakuočių perdirbimui;
* administruoja surinkto užstato apskaitą bei judėjimą;
* vykdo pakuočių atliekų sutvarkymo užduotis;
* vykdo švietėjišką veiklą užstato bei pakuočių atliekų tvarkymo srityse.

VšĮ „Užstato sistemos administratorius“ teikia paslaugas vienodomis sąlygomis visiems gamintojams ir importuotojams, nepriklausomai nuo jų dydžio ir išleidžiamo pakuočių kiekio.

## Infrastruktūra

***USAD skaičiavimo centras**. Vilniuje įrengtas skaičiavimo centras, į kurį suvežamos Lietuvoje surinktos pakuotės. Rankinio surinkimo punktuose surinktos pakuotės suskaičiuojamos ir (kartu su taromatais surinktomis pakuotėmis) presuojamos bei paruošiamos pardavimui žaliavų perdirbėjams.
*'''Taromatai''' ir rankinio surinkimo punktai. USAD aprūpina pardavėjus taromatais bei planuoja jų tinklą; rankinio surinkimo punktai aprūpinami surinkimo maišais, higieninėmis priemonėmis, jei reikia – patalpomis surinktoms pakuotėms saugoti.

## Pajamos ir sąnaudos
Kaip ir kitose šalyse, pagrindinis USAD pajamų šaltinis – gėrimų gamintojų bei importuotojų subsidijos. Kasmet USAD valdyba patvirtina subsidijų dydį už kiekvieną gėrimo gamintojo bei importuotojo į rinką išleistą pakuotę.

Kitas pajamas organizacija gauna parduodama pakuočių žaliavas. Administratoriui atitenka ir vartotojų sumokėtas, tačiau neatsiimtas užstatas.

Pagrindinę USAD išlaidų dalį sudaro taromatų infrastruktūros išlaikymas bei pakuočių surinkimo sąnaudų kompensacijos prekybininkams. Parduotuvės, kuriose įrengti taromatai ar rankinio surinkimo punktai, priimdamos vienkartines gėrimų pakuotes, patiria papildomas darbo jėgos, laiko ir kitas sąnaudas. Jas, pagal galiojančius teisės aktus, kompensuoja USAD. Kompensacijos mokamos nuo kiekvienos surinktos pakuotės, o išmokų dydį kasmet patvirtina USAD valdyba.

## Išnašos
Derby della Capitale

**Derby della Capitale** (*sostinės derbis*) – futbolo derbis tarp dviejų pagrindinių Italijos sostinės Romos komandų – AS Roma ir SS Lazio. Komandos žaidžia Romos olimpiniame stadione.

Roma klubas buvo įkurtas 1927 m. sujungus tris sostinės komandas – Roman, SS Alba-Audace Roma ir Fortitudo-Pro Roma S.G.S. Ši idėja kilo Italijos fašistų lyderiui Benito Mussolini, kuris norėjo Romoje įkurti stiprią sporto komandą, kuri galėtų konkuruoti su šiaurės Italijos komandomis. Dėka fašistų generolo Giorgio Vaccaro Lazio buvo vienintelis sostinės klubas, sugebėjęs pasipriešinti komandų sujungimui. Tokiu būdu tarp šių komandų ir aistruolių nuo ankstyvų laikų yra didžiulė konkurencija.

Romos olimpiniame stadione Lazio aistruoliai visada įsikuria šiaurinėje stadiono dalyje (*Curva Nord*) , o Roma aistruoliai – pietinėje (*Curva Sud*).

## Statistika
*2019 m. kovo 2 d. duomenys*

## Šaltiniai
1995 m. pasaulio moterų rankinio čempionatas

**1995 m. pasaulio moterų rankinio čempionatas** – 12-asis pasaulio moterų rankinio čempionatas, kuris vyko 1995 m. gruodžio 5 - gruodžio 17 dienomis Vengrijoje ir Austrijoje.

Čempionato nugalėtoja pirmą kartą tapo Pietų Korėjos rinktinė. Tai buvo pirmasis čempionatas surengtas dvejuose šalyse.

## Grupinės varžybos
### A grupė

### B grupė

### C grupė

### D grupė

## Papildomas turas

4-ą ir 5-ą vietą grupinėse varžybose užėmusios rinktinės kovojo dėl papildomų kelialapių į šešioliktfinalį:

## Atkrintamosios varžybos

## Šaltiniai
Slovakijos moterų rankinio rinktinė

**Slovakijos moterų rankinio rinktinė** – nacionalinė šalies moterų rinktinė, Slovakijai atstovaujanti rankinio tarptautinėse varžybose. Rinktinės veiklą koordinuoja Slovakijos rankinio sąjunga.

## Dalyvavimas čempionatuose

### Europos čempionatas

### Pasaulio čempionatas

### Olimpinės žaidynės

## Nuorodos
* Oficiali svetainė
Marvanas II

**Marvanas II** (, apie 684–750 m.) – VIII a. paskutinis arabų kalifas iš Omejadų dinastijos, valdęs 744–750 m.

## Biografija
Marvanas II buvo Muhamedo, kalifo Marvano I sūnaus, sūnus (Marvanas ibn Muhamedas). Jis 12 metų išbuvo  Armėnijos valdytoju, kur užsigrūdino kovose Kaukaze ir Azerbaidžane. Jo pajėgas sudarė maži, apmokami ir patyrusių vadų vadovaujami daliniai. 744 m. jis parėmė Jazidą III nuverčiant kalifą Validą II, tačiau tais pačiais metais mirus Jazidui III pareiškė savo pretenzijas tapti kalifu prieš Jazido III įpėdiniu patvirtintą Ibrahimą ibn Validą. Marvano pajėgos sumušė pagrindinio kito konkurento Suleimano ibn Hišamo (kalifo Hišamo sūnaus) pajėgas ir pačioje 744 m. pabaigoje Marvanas įžengė į Damaską. Ibrahimas ibn Validas ir Suleimanas ibn Hišamas pasitraukė į Palmyrą. Vienas pirmųjų tikslų, kurį įgyvendino Marvanas II, buvo sostinės perkėlimas iš Damasko į Haraną, kur buvo jam artimesni ir ištikimesni kaisitų klanai.

Kol Marvanas II kariavo Sirijoje ir Irake, 747 m. Chorasane iškilo nauji sukilėliai, vedami Abu Muslimo su šūkiu už Mahometo šeimos įpėdinius. Iš tikro tai buvo Abasidų organizuotas sukilimas, istorijoje žinomas „Abasidų revoliucijos“ pavadinimu, kurį Marvanas II įvertino per vėlai ir karas (Trečioji fitna) tarp Omejadų dėl sosto virto karu dėl visos dinastijos išlikimo. Abu Muslimo pajėgos sparčiai augo iš musulmonų persų, šiitų ir kitų, priešiškai nusiteikusių Omejadams. Chorasano valdytojas pabėgo ir sukilėliai užėmė Mervą. Po to Abu Muslimas sumušė tris Marvano II pasiųstas armijas. 750 m. Abu Muslimo pajėgos triumfališkai įžengė į Kufą ir vėliau tais metais sumušė Marvano II pajėgas lemiamame mūšyje prie Didžiojo Zabo upės. Marvanas II pabėgo į Siriją, o po to į Palestiną, bet nesulaukė paramos. Po to jis pasitraukė į Egiptą, kur buvo suimtas ir nužudytas tais pačiais 750 metais. Omejadai prarado valdžią kalifate ir naujas kalifas Abual Abasas as Safa pradėjo Abasidų dinastiją. Marvanas II taip pat buvo paskutinis kalifas, valdęs vientisą kalifatą, nes po Abasidų įsigalėjimo atskilo vakarinės kalifato dalys, kur pasitraukęs Omejadų atstovas Abdur Rahmanas I pratęsė dinastiją.

## Šaltiniai
* Enciklopedija Britannica
* Asma Afsaruddin. *The First Muslims: History and Memory*, 2013
Byvainis

**Byvainis** - ežeras Lietuvoje, Utenos rajone, 13,5 km į rytus nuo Tauragnų. Ežero ilgis iš vakarų į rytus - 0,63 km, plotis - iki 0,2 km. Altitudė 147,5 m. Šiaurinis krantas aukštas, kiti žemesni, sausi. Ežeras iš visų pusių apaugęs mišku - supa Ažvinčių giria ir Užupio miškas. Vakaruose išteka upelis link netoliese telkšančio Baltelio ežero (Būkos upės baseinas). Kiek atokiau į pietus įsikūręs Vaišnoriškės kaimas.

## Šaltiniai
Čatyrtau

**Čatyrtau** (, ) – atlikuonis Rusijoje, pietryčių Tatarstane; viena aukščiausių respublikos vietų (321,7 m). Tai nedidelį kalnagūbrį (ilgis 12 km, plotis iki 4 km) menąs erozinis darinys, esantis 7 km nuo Aznakajevo, Bugulmos–Belebėjaus aukštumoje. Valstybinės reikšmės gamtos draustinis (nuo 2005 m.).

Čatyrtau šlaituose gyvena stepiniai švilpikai, paprastieji kurminiai lemingai, Eversmano žiurkėnai, pilkieji žiurkėniukai, stepiniai lemingai. Daugeliui šių rūšių – tai šiaurinė arealo riba.

XVIII a. Čatyrtau šlaituose buvo kasama vario rūda, išlikusios 57 kasimų angos.


Зимний Чатыр-Тау.jpg|Čatyrtau žiemą
Чатыр-Тау с самолета.jpg|Kalnas iš lėktuvo
Чатыр тау.Самая высокая гора Татарстана.jpg|Reginys papėdėn
Чатыр-Тау осень.jpg|Rudeninis kraštovaizdis


## Šaltiniai
Aznakajevas

**Aznakajevas** (, ) – miestas Rusijoje, pietryčių Tatarstane, Bugulmos–Belebėjaus aukštumoje, 40 km į šiaurės rytus nuo Bugulmos, prie Stiarlės upės; rajono centras. Keliai į Bugulmą, Almetjevską, Tumutuką. Svarbus naftos gavybos pramonės centras. Taip pat gaminami ir taisomi naftos gavybos įrengimai, veikia maisto, siuvimo pramonės įmonės. Yra krašto muziejus, kultūros namai. Miesto apylinkėse stūkso Čatyrtau kalnas (draustinis).

2010 m. 7,7 % miesto gyventojų buvo rusai, 90,5 % – totoriai.

## Istorija
Aznakajevas minimas nuo XVIII a. kaip baškirų ir teptiarių gyvenvietė. Rajono centras nuo 1965 m. Miestas nuo 1987 m.

## Šaltiniai
Madrido derbis

**Madrido derbis** () – futbolo derbis tarp dviejų stipriausių Madrido komandų – Atlético Madrid ir Real Madrid. Iš pradžių šis terminas vartotas komandoms žaidžiant La Liga pirmenybėse, vėliau UEFA Čempionų lygoje ir Ispanijos futbolo taurėje. Klubai susitiko Lisabonoje vykusiame 2014 m. UEFA Čempionų lygos finale, taip pat 2018 UEFA Supertaurės finale. Abejais atvejais, tai buvo pirmas kartas, kai finale susitiko komandos iš to paties miesto.

Abi komandos yra sužaidusios 222 kartus, 110 laimėjo Real, 56 – Atletico, dar 56 susitikimai baigėsi lygiosiomis.

## Žaidėjai, žaidę už abu klubus

* 1928:  Triana
* 1929:  Cabo
* 1929:  Luis Olaso
* 1929:  Cosme Vázquez
* 1932:  Eduardo Ordóñez
* 1935:  Jaime Lazcano
* 1939:  Luis Marín
* 1941:  Pruden
* 1964:  Luis Aragonés *(per [[Real Oviedo]], [[Real Betis]])*
* 1964:  Ramón Grosso
* 1977:  Juanito *(per [[Burgos CF (I)|Burgos]])*
* 1985:  Hugo Sánchez
* 1987:  Paco Llorente
* 1990:  Bernd Schuster
* 1991:  Sebastián Losada
* 1995:  Miquel Soler *(per [[FC Barcelona|Barcelona]], [[Sevilla FC|Sevilla]])*
* 1996:  Juan Esnáider
* 1997:  Pedro Jaro *(per [[Real Betis]])*
* 2000:  Santiago Solari
* 2001:  José García Calvo *(per [[Real Valladolid|Valladolid]])*
* 2003:  Rodrigo Fabri
* 2006:  José Manuel Jurado
* 2007:  José Antonio Reyes
* 2010:  Filipe Luis *(per [[Deportivo La Coruna|Deportivo]])*
* 2011:  Juanfran *(per [[CA Osasuna|Osasuna]])*
* 2017:  Theo Hernandez
* 2018:  Antonio Adán *(per [[Cagliari Calcio|Cagliari]], [[Real Betis]])*
* 2018:  Thibaut Courtois *(per [[Chelsea F.C.|Chelsea]])*
* 2019:  Álvaro Morata *(per [[Chelsea F.C.|Chelsea]])*

## Žaidėjai, pelnę daugiausiai įvarčių

## Žaidėjai, sužaidę daugiausiai rungtynių
Bolinskų ežeras

**Bolinskų ežeras** - ežeras Lietuvoje, Utenos rajone, 10 km į pietvakarius nuo Utenos, Margavonių miške. Ežero ilgis iš šiaurės į pietus - 0,16 km, plotis - iki 0,14 km. Altitudė 177,2 m. Krantai žemi, pelkėti, tik pietinis krantas aukštokas ir sausas. Krantai daugiausia apaugę medžiais, tik rytinėje ir šiaurinėje pakrantėje vietomis įsiterpusios pievos. Šiaurės vakaruose išteka upeliukas link Kriogžlio ežero (Vastapo ežero intako Gulbės upelio baseinas). Į rytus įsikūręs Ažudėlių kaimas.

## Šaltiniai
Nurlatas

**Nurlatas** (, ) – miestas Rusijoje, pietų Tatarstane, 180 km į šiaurę nuo Samaros, prie Kondurčios upės; rajono centras. Geležinkelio stotis prie Simbirsko–Ufos linijos, plentai į Čistopolį, Kuzaikiną, Bormą. Vystoma naftos gavyba, taip pat maisto (cukraus, mėsos, konditerijos, grūdų), statybinių medžiagų (gelžbetonio, asfalto) pramonė, vykdoma geležinkelių infrastruktūros priežiūra. Veikia technikumas, kultūros namai, Užkamės krašto muziejus. Yra penktadieninė mečetė, Šv. Pranašo Elijo cerkvė.

2010 m. 24,0 % miesto gyventojų buvo rusai, 59,1 % – totoriai, 15,3 % – čiuvašai.

## Istorija
Nurlatas įkurtas 1905 m., statant geležinkelį. Rajono centras nuo 1930 m., miesto tipo gyvenvietė nuo 1938 m., miestas nuo 1961 m.

## Šaltiniai
Bradesėlis

**Bradesėlis** - ežeras Lietuvoje, Utenos rajone, Sudeikių miestelio pietvakariniame pakraštyje. Ežeras beveik apvalus, jo ilgis iš šiaurės vakarų į pietryčius - 0,13 km, plotis - iki 0,11 km. Altitudė 147,7 m. Krantai žemi, pelkėti, apaugę krūmynais ir medžiais. Pakrantėse plyti pievos ir dirbami laukai, tik iš vakarų auga miškelis. Vakaruose išteka upelis link Mažojo Bradesėlio ežerėlio (Šventosios upės intako Bradesos baseinas).

## Šaltiniai
Buvainėlis

**Buvainėlis** arba **Byvainėlis** - ežeras Lietuvoje, Utenos rajone, 14 km į rytus nuo Tauragnų. Ežero ilgis iš šiaurės į pietus - 0,19 km, plotis - iki 0,13 km. Altitudė 149,9 m. Vakarinis ir rytinis krantai aukšti. Krantai ištisai apaugę medžiais - ežerą supa Ažvinčių giria. Ežeras nenutekantis, priklauso Būkos upelio baseinui. Kiek atokiau į pietvakarius įsikūręs etnografinis Vaišnoriškės kaimas.

## Šaltiniai
Durpynas (reikšmės)

Žodis **durpynas** reiškia:

* Durpynas – vieta, kur daug durpių, durpinė pelkė;
* kaimas Kauno rajone;
* Radviliškio miesto dalis.
Subnautica

**Subnautica** – atviro pasaulio nuotykių žaidimas, sukurtas įmonės „Unknown Worlds Entertainment“. Žaidimas išleistas „early access“ principu Steam platformoje 2014 m. gruodžio mėn., ir pilnai pabaigtas – 2018 m. sausio mėn. „Subnautica“ žaidėjas, išsigelbėjęs iš sudužusio kosminio laivo, tyrinėja svetimos planetos vandenyną, ieško kitų išgyvenusių katastrofą žmonių, katastrofos priežasčių ir būdų išvykti iš planetos. Didžioji žaidimo dalis vyksta po vandeniu.

## Šaltiniai
Čiūteikis

**Čiūteikis** – ežeras Lietuvoje, Utenos rajone, 8,5 km į šiaurės rytus nuo Užpalių. Ežero ilgis iš vakarų į rytus – 0,34 km, plotis – iki 0,18 km. Altitudė 135,3 m. Krantai daugiausia žemi, daug kur pelkėti, vietomis apaugę krūmynais. Pakrantės kalvotos, pietryčiuose stūkso miškelis, kitose pakrantėse plyti pievos ir dirbami laukai. Iš vakarų į rytus ežerą prateka Narupės upelis link Šventosios upės. Prie ežero įsikūrę Rimiškių ir Norvaišių kaimai. Vakarine pakrante eina kelias .

## Šaltiniai
Pasaulio moterų ledo ritulio čempionatas

**Pasaulio moterų ledo ritulio čempionatai** – kasmetinės tarptautinės ledo ritulio varžybos, kurias nuo 1990 m. rengia Tarptautinė ledo ritulio federacija (IIHF).

## Čempionatai

## Dalyvavimas pagal šalis

## Nuorodos
* Oficiali svetainė
2019 m. pasaulio moterų ledo ritulio čempionatas

**2019 m. pasaulio moterų ledo ritulio čempionatas** – 19-asis pasaulio moterų ledo ritulio čempionatas, kuris vyko 2019 m. balandžio 4 - balandžio 14 dienomis Espo mieste Suomijoje.

Čempionate pirmą kartą dalyvavo 10 nacionalinių rinktinių, o ne 8 kaip prieš tai vykusiuose čempionatuose.

## Grupinės varžybos
### A grupė

### B grupė

Švedijos ir Prancūzijos rinktinės buvo nužemintos į žemesniąją lygą 2020 m. čempionate.

## Atkrentamosios varžybos

## Šaltiniai
Daglėjėlis

**Daglėjėlis** – ežeras Lietuvoje, Utenos rajone, 5 km į pietus nuo Jūžintų, Jūžintų šile. Ežero ilgis iš šiaurės į pietus – 0,42 km, plotis – iki 0,15 km. Altitudė 99,4 m. Vakarinis ir rytinis krantai aukšti. Krantai ištisai apaugę medžiais. Iš šiaurės į pietus ežerą prateka Šventosios intakas Pašilės upelis. Į vakarus įsikūręs Kuprių kaimas. Rytiniu krantu eina riba su Rokiškio rajonu.

## Šaltiniai
Davilas

**Davilas** – ežeras Lietuvoje, Utenos rajone, 5,5 km į pietvakarius nuo Sudeikių miestelio. Ežero ilgis iš šiaurės vakarų į pietryčius – 0,87 km, plotis – iki 0,15 km. Altitudė 125,8 m. Krantai daugiausia aukštoki, apaugę medžiais ir krūmais. Pakrantėse auga miškeliai, vietomis plyti pievos ir dirbami laukai. Pietryčiuose įteka upeliukas iš netoliese telkšančio mažesnio Davilėlio ežero. Vakaruose išteka Davilos upelis link Lukno ežero (Vyžuonos baseinas). Aplink ežerą įsikūręs Nolėnų kaimas.

## Šaltiniai
Davilėlis

**Davilėlis** – ežeras Lietuvoje, Utenos rajone, 5 km į pietvakarius nuo Sudeikių miestelio. Ežero ilgis iš vakarų į rytus – 0,21 km, plotis – iki 0,1 km. Altitudė 128 m. Krantai žemi, plačiai užpelkėję, tik šiaurinis krantas aukštas. Iš pietų ir rytų ežerą supa Ruzgiškių miškas, šiaurinėje pakrantėje plyti pievos ir dirbami laukai. Vakaruose išteka upelis link netoliese telkšančio Davilo ežero (Lukno ežero intako Davilos baseinas). Šalia įsikūręs Nolėnų kaimas.

## Šaltiniai
Dubelis (Utenos r.)

**Dubelis** – ežerėlis Lietuvoje, Utenos rajone, 4,5 km į šiaurę nuo Utenos, Vilūnų miške. Ežerėlis beveik apvalus, jo skersmuo ~ 0,04 km. Altitudė 128,5 m. Krantai žemi, apaugę medžiais. Ežerėlis nenutekantis, priklauso Rašės upelio baseinui. Į šiaurę įsikūrusi dalis Voverynės sodų bendrijos gyvenvietės.

## Šaltiniai
Dumblynas

**Dumblynas** arba **Pakalnis** – ežeras Lietuvoje, Utenos rajone, Pakalnių kaimo pietiniame pakraštyje. Ežero ilgis iš šiaurės į pietus – 0,24 km, plotis – iki 0,18 km. Altitudė 158,9 m. Krantai žemi, plačiai užpelkėję – ežerą supa ~ 12 ha dydžio Dvaro liūnas. Pakrantės apaugę krūmynais, pietuose stūkso miškas, vietomis plyti pievos, vakarinėje pakrantėje auga sodas. Vakaruose išteka Gulbės upelis link Vastapo ežero. Ežeras gausiai užžėlęs vandens augalais, užankantis.

## Šaltiniai
2019 m. pasaulio šiuolaikinės penkiakovės čempionatas

**2019 m. [[pasaulio šiuolaikinės penkiakovės čempionatas]]** – 63-asis geriausių pasaulio šiuolaikinės penkiakovės čempionatas, kuris vyks rugsėjo 2 d. – rugsėjo 9 d. Vengrijos sostinėje Budapešte.

Pirmas tris vietas užėmė sportininkai pelnys kelialapį į 2020 m. vasaros olimpines žaidynes.

## Medalininkai
### Vyrai

### Moterys

### Mišrios rungtys

## Lietuva čempionate

;Individualios varžybos

;Komandinės įskaitos

;Estafetės

## Nuorodos
* Oficiali svetainė
Slovėnijos vyrų tinklinio rinktinė

**Slovėnijos vyrų tinklinio rinktinė** – komanda atstovaujanti Slovėnijai tarptautinėse varžybose. Rinktinės sudėtį ir veiklą koordinuoja Slovėnijos tinklinio federacija.

## Dalyvavimas čempionatuose
### Olimpinės žaidynės

### Pasaulio čempionatas

## Žaidėjai
: 2018 m. sudėtis pasaulio čempionato varžybose:

*Tonček Štern
*Alen Pajenk
*Jan Kozamernik
*Alen Šket
*Mitja Gasparini
*Uroš Pavlovič
*Dejan Vinčič
*Sašo Štalekar
*Jan Klobučar
*Jani Kovačič
*Urban Toman
*Gregor Ropretv
*Tine Urnaut
*Klemen Čebulj

## Nuorodos
*Oficiali svetainė
Duobys (Utenos r., Daugailių sen.)

**Duobys** – ežeras Lietuvoje, Utenos rajone, 2,5 km į pietvakarius nuo Daugailių. Ežero ilgis iš vakarų į šiaurės rytus – 0,9 km, plotis – iki 0,24 km. Altitudė 148,6 m. Krantai daugiausia aukšti, sausi. Iš pietų ir rytų ežerą supa miškas, kitose pakrantėse plyti pievos. Šiaurės vakaruose išteka Liminos upelis link Indrajų ežero (Šventosios upės baseinas). Šalia įsikūrę Duobių ir Pakryžės kaimai.

## Šaltiniai
Ernstas Briugenas

Baronas **Ernstas Briugenas** (; ; 1840 m. lapkričio 10 d. Laidzės kaime (dab. Tukumo rajone), Kuršo gubernija, Rusijos imperija – 1903 m. gruodžio 5 d. Rygoje, Rusijos imperija) – iš Baltijos vokiečių kilęs Žemaitijos dvarininkas ir vokiečių rašytojas kultūrologas.  

## Biografija
Gimė ir augo Rusijos imperijos kariuomenės atsargos karininko šeimoje. Pradinį išsilavinimą įgijo šeimoje, vėliau mokėsi Dorpato gimnazijoje ir Viljandžio privačioje Gustavo Makso Šmito mokykloje. 1860–1864 m. Dorpato universitete studijavo teisę, 1865 m. jam buvo suteiktas teisės kandidato laipsnis. 

Gyveno Berlyne ir Drezdene, o nuo 1866 m. – Rygoje.  1867–1871 m. dirbo Lifliandijos gubernatūros administracijoje. 1870–1872 m. redagavo žurnalą „Baltische Monatsschrift“. 1869 m. Kauno gubernijos Telšių apskrityje įsigijo Degaičių dvarą. Daug keliavo po Italiją, Olandiją ir Vokietiją. 1876 m. Berlyne įsidarbino laikraštyje „Nazional Zeitung“. 1879 m. pervažiavo į Degaičius, kur praleido trejus metus. 1882 m. vėl grįžo į Berlyną ir atsidėjo literatūrinei kūrybai. 1885–1886 m. dirbo Vokietijos Užsienio reikalų ministerijoje. Nuo 1886 m. – vėl savo dvare Degaičiuose. Paskutinius dvejus savo gyvenimo metus gyveno Rygoje.    

## Bibliografija
* Polens Auflösung, Kulturhistorische Skizzen aus der letzten Zeit der polnischen Selbständigkeit (1882) 
* Rußland und die Juden (1882) 
* Wie Rußland europäisch wurde, Kulturstudien (1885) 
* Das heutige Rußland, Kulturstudien (1902)

## Šaltiniai
* ''Brüggen, Carl Friedrich Martin Ernst Bar. v.'' // Baltisches Biographisches Lexikon digital
* ''Baron von der Brüggen, Karl Friedrich Martin Ernst'' // Schüler–Album des Dorpatschen Gymnasium von 1804 bis 1874, S. 287
* ''Брюгген Эрнст'' // Энциклопедический словарь Ф.А. Брокгауза и И.А. Ефрона. – С.–Пб.: Брокгауз–Ефрон. 1890–1907.
Ežeraitis (Utenos r.)

**Ežeraitis** – ežeras Lietuvoje, Utenos rajone, 1,5 km į rytus nuo Pakalnių. Ežero ilgis iš pietryčių į šiaurės vakarus – 0,16 km, plotis – iki 0,11 km. Altitudė 160,1 m. Krantai žemi, pietuose pelkėti, apaugę medžiais ir krūmais. Ežerą supa Margavonių miškas, tik šiaurinėje pakrantėje plyti dirbami laukai ir įsikūręs Ežeraičių kaimas. Vakaruose išteka upelis link Pagirinio ežero (Vastapo ežero intako Gulbės baseinas).

## Šaltiniai
Gelainis

**Gelainis** – ežeras Lietuvoje, Utenos rajone, 4,5 km į pietus nuo Tauragnų, Meldutiškio miške. Ežero ilgis iš pietvakarių į šiaurės rytus – 0,3 km, plotis – iki 0,18 km. Altitudė 197,1 m. Krantai žemi, pelkėti, ištisai apaugę medžiais ir krūmynais. Rytuose išteka Kemešos upelis link Kemešio ežero (Aiseto ežero baseinas). Į rytus nuo ežero įsikūręs Gaidelių kaimas.

## Šaltiniai
Mendelejevskas

**Mendelejevskas** (, ) – miestas Rusijoje, šiaurės rytų Tatarstane, 238 km nuo Kazanės, 20 km nuo Jelabugos, Kamos kairiajame krante; rajono centras. Šalia miesto praeina Jelabugos–Iževsko plentas, už 3 km yra prieplauka prie Kamos Tichyje Gorai. Svarbus chemijos pramonės centras (gaminami maisto priedai, statybinės medžiagos, vaistų sandai), apylinkėse išgaunama nafta ir gamtinės dujos. Netoliese yra sanatorijų kompleksas „Ižminvody“.

2010 m. 39,0 % miesto gyventojų buvo rusai, 51,4 % – totoriai, 3,2 % – udmurtai, 3,0 % – mariai.

## Istorija
1868 m. šalia brolių Uškovų chemijos gamyklos ėmė kurtis gyvenvietė „Bondiužskij“. Miesto tipo gyvenvietė nuo 1928 m.

1967 m. suteiktas miesto statusas ir Mendelejevsko vardas. Miestas pavadintas pagal chemiką Dmitrijų Mendelejevą, kurį laiką dirbusį vietinėje chemijos gamykloje.

## Šaltiniai
Gėlys

**Gėlys** – ežeras Lietuvoje, Utenos rajone, 2,5 km į pietvakarius nuo Kuktiškių, Kuktiškių miške. Ežero ilgis iš pietvakarių į šiaurės rytus – 0,59 km, plotis – iki 0,31 km. Altitudė 158,5 m. Krantai žemi, ištisai apaugę medžiais. Vakaruose išteka upeliukas link Viešos upės intako Talės. Šiaurine pakrante eina geležinkelis Švenčionėliai – Utena.

## Šaltiniai
Dumblys (Utenos r.)

**Dumblys** – ežeras Lietuvoje, Utenos rajone, 10,5 km į šiaurės rytus nuo Užpalių, Vaiskūnų geomorfologiniame draustinyje. Ežero ilgis iš šiaurės vakarų į pietryčius – 0,54 km, plotis – iki 0,31 km. Altitudė 106,8 m. Kranto linija labai vingiuota, šiaurėje ežeras išsišakoja į dvi įlankas. Krantai žemi, pelkėti, tik rytinis krantas aukštas. Pakrantėse plyti pievos, vietomis krūmynai. Šiaurės rytuose išteka upelis link netoliese telkšančio Pilašiaus ežero (Šventosios upės baseinas). Šalia įsikūręs Likančių kaimas. Šiauriniu krantu eina riba su Zarasų rajonu.

## Šaltiniai
Kasai Rinkai parkas

**Kasai Rinkai parkas** () – viešasis parkas Edogavoje, Tokijuje, Japonijoje. Parke įrengtas paukščių rezervatas, Tokijo jūros parkas, stebėjimo bokštas, viešbutis. Parkas įkurtas ant iš jūros atkovotos žemės ir dviejų dirbtinių salų. Tai antras pagal dydį parkas Tokijuje.

Specialiai 2020 m. vasaros olimpinėms ir parolimpinėms žaidynėms pastatytas baidarių ir kanojų slalomo irklavimo trasa.
Bavlas

**Bavlas** (, ) – miestas Rusijoje, pietryčių Tatarstane, 56 km į pietryčius nuo Bugulmos, Bugulmos–Belebėjaus aukštumoje, prie Bavlo upelio; rajono centras. Keliai į Bugulmą, Oktiabrskį, Abduliną. Vystoma daugiausia naftos ir gamtinių dujų gavybos pramonė, taip pat yra maisto, medienos apdirbimo įmonių, apylinkėse plėtojamas žemės ūkis (auginami kviečiai, miežiai, avižos, žirniai, grikiai, soros, daržovės, laikomi galvijai, avys, žąsys).

2010 m. 21,6 % miesto gyventojų buvo rusai, 69,1 % – totoriai, 3,5 % – čiuvašai, 2,5 % – udmurtai.

## Istorija
Bavlo kaimas rašytiniuose šaltiniuose minimas nuo XVIII a. Pradėjo sparčiai augti 1946 m. apylinkėse ėmus siurbti naftą. 1997 m. suteiktas miesto statusas.

## Šaltiniai
Šešma

**Šešma** (, ) – upė Rusijoje, daugiausia Tatarstane; Kamos kairysis intakas. Prasideda Samaros srityje, Bugulmos–Belebėjaus aukštumoje. Toliau teka į šiaurės vakarus pro Tatarstaną. Įteka į Kamą (dabar faktiškai į Kuibyševo tvenkinio įlanką) ties Starošešminsko kaimu.

Didžiausias intakas – Kičujus (dešinysis).

Upės slėnis vingiuotas, 0,9–1,2 km pločio, žemupyje – 3–4 km. Slėnio šlaituose daug griovų, raguvų. Vagos plotis nuo 100–300 m aukštupyje iki 2 km žemupyje (patvanka nuo Kuibyševo tvenkinio). Didesniąją dalį (63 %) vandens upė gauna iš tirpstančio sniego. Srovės greitis – 0,1–0,8 m/s.

Upėvardis „Šešma“ kyla iš totorių žodžio *Чишмә*, reiškiančio šaltinį. Didžiausia gyvenvietė prie upės – Novošešminskas.

## Šaltiniai
Gilutis (Utenos r.)

**Gilutis** – ežeras Lietuvoje, Utenos rajone, 5 km į šiaurės rytus nuo Labanoro, Labanoro girioje. Ežeras ovalo formos, ilgis iš pietvakarių į šiaurės rytus – 0,14 km, plotis – iki 0,1 km. Altitudė 151,4 m. Krantai žemi, pelkėti, ištisai apaugę medžiais. Ežeras nenutekantis, priklauso Aisetos upelio intako Alsuodėlės baseinui.

## Šaltiniai
Gėlužis

**Gėlužis** arba **Gilužis** – ežeras Lietuvoje, Utenos rajone, 1,5 km į pietryčius nuo Pakalnių. Ežero ilgis iš pietų į šiaurės rytus – 0,53 km, plotis – iki 0,27 km. Altitudė 163,1 m. Šiaurinis ir rytinis krantai aukšti, kiti krantai žemi ir pelkėti. Pakrantės kalvotos – vietomis plyti pievos, vietomis pelkės, kai kur auga miškeliai. Pietuose įteka upelis iš Anglinio ežero, o vakaruose išteka upelis link Dumblyno ežero (Vastapo ežero intako Gulbės baseinas). Šiaurine pakrante eina kelias .

## Šaltiniai
Gilužis (Utenos r., Kuktiškių sen.)

**Gilužis** – ežeras Lietuvoje, Utenos rajone, 2 km į pietryčius nuo Kuktiškių miestelio. Ežero ilgis iš šiaurės vakarų į pietryčius – 0,57 km, plotis – iki 0,24 km. Altitudė 155,2 m. Krantai neaukšti, sausi. Pietinėje pakrantėje stūkso Kuktiškių miškas, eina Švenčionėliai – Utena geležinkelis, šiaurinėje pakrantėje plyti dirbami laukai, įsikūręs Buitūnų kaimas, veikia kaimo turizmo sodyba. Rytuose upeliu jungiasi su netoliese telkšančiu Striūpio ežeru, pietuose išteka upeliukas link Vyžintos upės (Žeimenos baseinas).

## Šaltiniai
Girbys

**Girbys** – ežeras Lietuvoje, Utenos rajone, 4 km į šiaurės rytus nuo Vyžuonų, Vyžuonų miško rytuose. Ežeras ovalo formos, ilgis iš šiaurės vakarų į pietryčius – 0,46 km, plotis – iki 0,32 km. Altitudė 107,8 m. Krantai žemi, tik rytinis krantas aukštas, ištisai apaugę medžiais. Pietuose išteka upelis link Šventosios upės intako Girbio. Į rytus įsikūręs Gaižiūnų kaimas.

## Šaltiniai
Grabelis

**Grabelis** – ežeras Lietuvoje, Utenos rajone, 7 km į pietryčius nuo Daugailių. Ežero ilgis iš vakarų į rytus – 0,19 km, plotis – iki 0,15 km. Altitudė 170,5 m. Pietinis ir rytinis krantai aukšti, kiti krantai žemi ir pelkėti. Ežerą supa miškas, tik vakarinėje pakrantėje tarp miškelių ir krūmynų yra įsiterpusios pievos ir įsikūręs Gaidžių kaimas. Iš šiaurės į pietus ežerą prateka Sylio ežero intakas Grabelė (Ligajos upės baseinas). Pietrytine pakrante eina kelias .

## Šaltiniai
Menzelinskas

**Menzelinskas** (, ) – miestas Rusijoje, Tatarstane, 292 km į rytus nuo Kazanės, 50 km nuo Naberežnyje Čelnų, prie Menzelios žemupio (faktiškai prie Kamos žemupio tvenkinio); rajono centras. Pro miestą eina Kazanės–Ufos plentas. Žemės ūkio technikos remonto dirbtuvės, maisto (sulčių ir mineralinio vandens) pramonė. Veikia žemės ūkio technikumas, pedagoginė kolegija, yra Šv. Nikolajaus soboras (1807 m.), mečetė (1910 m.), krašto muziejus, dramos teatras.

2010 m. 46,8 % miesto gyventojų buvo totoriai, 49,3 % – rusai.

## Istorija
XVI a. vid. miesto vietoje pastatyta baškirų tvirtovė. XVIII a. Menzelinskas buvo Jemelijano Pugačiovo sukilimo vienas iš centrų. 1781 m. Menzelinskui suteiktas miesto statusas, tapo apskrities centru. XIX a. pab. miesto gyventojai vertėsi medžiokle, žvejyba, žemdirbyste, siuvimu, sviesto, degtukų gamyba. 1930 m. tapo rajono centru.

## Šaltiniai
Mamadyšas

**Mamadyšas** (rus. ir ) – miestas Rusijoje, Tatarstane, 167 km į rytus nuo Kazanės, Viatkos dešiniajame krante (taip pat prie jos intako Ošmos žiočių); rajono centras. Miesto apylinkėse eina Kazanės–Ufos plentas („Volga“), pro miestą – atšaka į Kukmorą. Vystoma daugiausia maisto pramonė – gaminami pieno produktai, vaisių ir uogų konservai, pašarai, perdirbama mėsa, žuvis. Veikia politechnikos kolegija.

## Istorija
XII a. netoli dabartinio Mamadyšo stovėjo Volgos bulgarų tvirtovė Kirmenė (Kermenčiukas, Ak Kirmenai). Mamadyšas minimas nuo XVII a. (1613 m. pastatyta tvirtovė).

Miesto teisės suteiktos 1781 m.

## Šaltiniai
Džafaras al Sadikas

**Džafaras as Sadikas** (, apie 700–765 m.) – VIII a. arabų kalifato veikėjas, šiitų tradicijoje šeštasis imamas.

## Biografija

Abu Abdula Džafaras ibn Muhamedas, pramintas „Patikimuoju“ (*al-Sadiq*), buvo penktojo šiitų imamo Muhamedo al Bakiro sūnus ir kalifo Ali vaikaitis. Jo motina buvo pirmojo kalifo Abu Bakro vaikaitė. Jis gimė apie 699−703 m. Medinoje. Mokėsi vadovaujamas tėvo Muhamedo ir senelio, ketvirtojo imamo Zeino al Abidino. Po tėvo mirties apie 735 m. jis tapo šiitų šeštuoju imamu. Džafaras tapo vienu iš labiausiai to meto išsimokslinusių arabų Korano, sunų ir teisės klausimais. Jo teisės sprendimai kartais vertinami lygiagrečiai keturioms pagrindinėms sunitų mokykloms. Du iš pagrindinių sunitų teisės sistemų kūrėjų, Abu Hanifa ir Malikas ibn Anasas, buvo tarp Džafaro mokinių. Tarp kitų mokinių buvo Vasilas ibn Ata, mutazilitų mokyklos kūrėjas, ir alchemikas Džabiras ibn Hajanas, Europoje geriau žinomas vardu Geberis.

Džafarui būnant imamu 740 m. kilo Zeido ibn Ali sukilimas prieš Omejadus, 747 m. kilo Abasidų šalininkų sukilimas prieš Omejadus ir 762 m. Alidų šalininkų sukilimas prieš Abasidus. Džafaras atsisakė kištis į politinius įvykius, nors daug kur minima, kad Abasidų sukilimo metu jam siūlyta tapti kalifu. Vėlesnėje šiitų istoriografijoje Džafaras laikomas neabejotinu to meto šiitų imamu, tačiau nėra žinių, kad jis pats būtų juo save pristatęs. Tikima, kad Džafaras reikšmingai prisidėjo įtvirtinant šiizmo principus, kuriuos iškėlęs buvo jo tėvas: *nas* principą, teigiantį, kad teisėtas imamas turi būti patvirtintas įpėdiniu prieš tai buvusio imamo, *ilm* principą, teigiantį, kad teisingasis imamas turi pasižymėti giliomis, tarp jų ir antgamtinėmis laikomomis, žiniomis, *takija* principą, teigiantį, kad pavojingomis aplinkybėmis tikintysis gali nuslėpti savo tikėjimą. Manoma, kad Džafaras praplėtė principą *valaja*, ištikimybės Mahometo giminei principą, kuris įsitvirtino šiizme. Jis skelbė, kad Koranui prieštaraujantys hadisai turi būti atmesti.

Po skilimo tarp kalifais įsitvirtinusių Abasidų ir Alidų šalininkų Džafaras buvo laikomas pirmųjų pavojingu konkurentu dėl politinės valdžios ir buvo kelis kartus įkalintas. Jis mirė 765 m. gruodį Medinoje. Jo šalininkai įsitikinę, kad jis buvo nunuodytas. Palaidotas Al Baki kapinėse prie Pranašo mečetės Medinoje. Po jo mirties kilo ginčas, ką laikyti sekančiu teisėtu šiitų imamu. Viena grupė (vėliau izmailitai) tvirtino, kad tai buvo jo vyriausiasis sūnus Izmailas, kuris mirė anksčiau už tėvą Džafarą. Sekančiu imamu ši grupė laikė Izmailo vyriausiąjį sūnų. Kita grupė (vėliau imamitai) laikėsi nuomonės, kad sekančiu imamu yra jaunesnis Džafaro sūnus Musa al Kazimas. Šis nuomonės skilimas tarp šiitų egzistuoja iki šių laikų. 

## Šaltiniai
* Enciklopedija Britannica
* Asma Afsaruddin. *The First Muslims: History and Memory*, 2013
Ilgys (Utenos r., Užpalių sen.)

**Ilgys** – ežeras Lietuvoje, Utenos rajone, 9 km į šiaurės rytus nuo Užpalių, Vaiskūnų geomorfologiniame draustinyje. Ežero ilgis iš šiaurės vakarų į pietryčius – 0,8 km, plotis – iki 0,37 km. Altitudė 104,2 m. Kranto linija labai vingiuota, pietinė ežero dalis išplatėjusi. Krantai daugiausia aukšti, apaugę medžiais ir krūmynais. Pakrantės kalvotos, plyti pievos ir dirbami laukai. Šiaurės rytuose įteka upelis iš Pilašiaus ežero, šiaurėje išteka upelis link Žvirgždelio ežero (Šventosios upės baseinas). Šalia įsikūręs Likančių kaimas.

## Šaltiniai
Učan Su

**Učan Su** (,  ) – Učan Su upės  vandens krioklys Krymo kalnuose, Kryme, 7 km nuo Jaltos. Učan Su yra didžiausias krioklys Kryme (aukštis – 98 m). Krioklys yra 390 metrų aukštyje nuo jūros lygio. Pavadinimas krymo totorių kalba reiškia *skrendantis vanduo*.

Tai išdžiūstantis krioklys.

## Išnašos
Išdagas

**Išdagas** (arba ***Sirutėnų ežeras***) – ežeras Lietuvoje, Utenos rajone, 5,5 km į šiaurę nuo Utenos, Sirutėnų kaimo pietiniame pakraštyje. Ežero ilgis pietų-šiaurės-pietryčių kryptimi – 0,38 km, plotis – iki 0,08 km. Altitudė 132,7 m. Krantai aukštoki, sausi. Aplinkui plyti pievos. Į pietus stūkso Vilūnų miškas. Ežeras nenutekantis, gausiai užžėlęs vandens augalija, užankantis, priklauso Rašės upelio baseinui.

## Šaltiniai
Arskas

**Arskas** (, ) – miestas Rusijoje, Tatarstane, 65 km į šiaurės rytus nuo Kazanės, prie Kazankos upės; rajono centras. Pro miestą eina Kazanės–Permės plentas bei Kazanės–Jekaterinburgo geležinkelio ruožas. Maisto (pieno, krakmolo), statybinių medžiagų (plytų, asfalto) pramonė. Veikia totorių raštijos, etnografijos muziejai, netolimame Naujojo Kyrlajaus kaime yra totorių poeto Gabdula Tukajaus memorialinis muziejus.

2010 m. 89,4 % miesto gyventojų buvo totoriai, 9,6 % – rusai.

## Istorija
Arsko žemė rašytiniuose šaltiniuose minima jau nuo XIV a. antros pusės. Šios žemės valdovais kartais laikomi udmurtai. 1552 m. Arską užėmė rusai, 1606 m. pastatyta tvirtovė. 1781–1926 m. Arskas turėjo miesto statusą. Jis grąžintas 2008 m.

## Šaltiniai
Kukmoras

**Kukmoras** (, ) – miestas Rusijoje, šiaurės Tatarstane, 115 km į šiaurės rytus nuo Kazanės, 10 km į pietryčius nuo Viatskije Polianų, prie Nurminkos upelio; rajono centras. Pro miestą eina Kazanės–Jekaterinburgo geležinkelio ruožas. Maisto (grūdų, sviesto), statybinių medžiagų, siuvimo pramonė. Veikia krašto muziejus.

## Istorija
Kukmoras senovėje buvo marių kaimas, rašytiniuose šaltiniuose pirmąsyk minimas 1607 m. Netoli dabartinio miesto 1741 m. atidaryta vario kasykla. XIX a. pab. plėtota avalynės pramonė, varinių indų gamyba. Nuo 1923 m. – miesto tipo gyvenvietė, nuo 2017 m. – miestas.

## Šaltiniai
Išleistinis

**Išleistinis** – ežerėlis Lietuvoje, Utenos rajone, 3,5 km į šiaurės rytus nuo Vyžuonų, Vyžuonų miške. Ežero ilgis iš šiaurės vakarų į pietryčius – 0,11 km, plotis – iki 0,06 km. Altitudė 97,8 m. Krantai žemi, ištisai apaugę medžiais, tik vakarinis krantas aukštokas. Ežerėlis nenutekantis, priklauso Šventosios upės intako Girbio baseinui.

## Šaltiniai
Jauniškių ežeras

**Jauniškių ežeras** – ežeras Lietuvoje, Utenos rajone, 3 km į vakarus nuo Tauragnų. Ežero ilgis iš vakarų į šiaurės rytus – 0,96 km, plotis – iki 0,2 km. Altitudė 166,1 m. Krantai daugiausia aukšti, ištisai apaugę medžiais ir krūmynais. Ežerą supa miškai, tik pietinėje pakrantėje vietomis plyti pievos ir dirbami laukai. Iš vakarų į šiaurės rytus ežerą prateka Labės ežero intakas L-1 (Tauragno ežero baseinas). Pietinėje pakrantėje įsikūręs Jauniškių kaimas, šiaurrytinėje – Paakmenio viensėdis.

## Šaltiniai
Juodlankiai

**Juodlankiai** arba **Lankos** – ežeras Lietuvoje, Utenos rajone, 1,5 km į rytus nuo Sudeikių miestelio, Alaušo ežero pietinėje pakrantėje. Ežero ilgis iš vakarų į rytus – 0,62 km, plotis – iki 0,26 km. Altitudė 138 m. Ežeras seklus, gausiai užžėlęs vandens augalija. Krantai žemi, pelkėti, apaugę medžiais ir krūmynais. Iš šiaurės vakarų prieina Ruklių miškas, kitose pakrantėse plyti pievos, dirbami laukai, miškeliai. Rytuose įteka upelis iš Giedrio ežero, vakaruose ~15 m pločio protaka jungiasi su Alaušo ežeru. Prie ežero įsikūrę Salų ir Ruklių kaimai. Veikia 2 kaimo turizmo sodybos.

## Šaltiniai
Karklinis (Utenos r.)

**Karklinis** – ežerėlis Lietuvoje, Utenos rajone, 3 km į šiaurės rytus nuo Daugailių. Ežerėlio ilgis iš šiaurės į pietus – 0,11 km, plotis – iki 0,085 km. Altitudė 156,6 m. Krantai žemi, pelkėti, tik rytinis krantas aukštesnis ir sausas. Krantai ištisai apaugę medžiais ir krūmais – ežerėlį supa Krūminių miškas. Iš pietų į šiaurę ežerėlį prateka Šventosios intakas Šavaša. Rytiniu krantu eina riba su Zarasų rajonu.

## Šaltiniai
Tetiušai

**Tetiušai** (, ) – miestas Rusijoje, pietvakarių Tatarstane, 94 km į šiaurės rytus nuo Uljanovsko, Kuibyševo tvenkinio (Volgos) dešiniajame krante; rajono centras. Į miestą veda kelias iš Buinsko. Siuvimo, maisto (duonos) pramonė. Veikia krašto muziejus.

## Istorija
Tetiušai įkurti XVI a. antroje pusėje kaip gynybinė tvirtovė nuo totorių antpuolių. 1781 m. suteiktas miesto statusas. Iki XX a. pr. buvo svarbus prekybinis taškas.

## Šaltiniai
Laiševas

**Laiševas** (, ) – miestas Rusijoje, Tatarstane, 55 km į pietryčius nuo Kazanės, Kuibyševo tvenkinio (buvusio Kamos žemupio slėnio) kairiajame krante; rajono centras. Į miestą veda kelias iš Kazanės. Maisto (duonos, pieno, žuvies), medienos apdirbimo pramonė; didelė dalis gyventojų dirba Kazanėje. Veikia krašto muziejus, technikos-ekonomikos technikumas. Yra Šv. Sofijos soboras (1767 m.), Šv. Trejybės cerkvė (1906 m.).

Iš Laiševo apylinkių kilęs rusų poetas, valstybės veikėjas Gavrilas Deržavinas.

## Istorija
Laiševas įkurtas 1557 m. buvusios Volgos bulgarų gyvenvietės Laišo vietoje. Pradžioje tai buvo karinis postas, bet vėliau išaugo kaip amatų ir metalurgijos centras. 1781–1926 m. turėjo miesto statusą, plėtota pramonė (ypač metalo apdirbimo), prekyba. 1950 m. suteiktas miesto tipo gyvenvietės statusas, o 2004 m. grąžintas miesto statusas.

## Šaltiniai
Bolgaras (miestas)

**Bolgaras** arba ***Bulgaras*** (, ) – miestas Rusijoje, pietų Tatarstane, 83 km į pietus nuo Kazanės, Kuibyševo tvenkinio (Volgos) kairiajame krante; Spasko rajono centras. Yra du upiniai uostai (į miestą plaukioja laivai iš Kazanės). Vystoma maisto (duonos) pramonė, turizmas.

Šalia dabartinio miesto yra senovės Volgos bulgarų, vėliau – Aukso Ordos sostinė (taip pat vadinama Bolgaru). Išlikę mauzoliejai, rūmai, pirtys, kiti visuomeniniai statiniai. Šis senovinis miestas įtrauktas į UNESCO pasaulio paveldo sąrašą. Dabartiniame mieste stovi Baltoji mečetė (2010 m.), duonos muziejus, Šv. Abraomo cerkvė, rusų stačiatikių šventojo Bolgaro Abraomo stebuklingu laikomas šulinys.

2010 m. 83,4 % miesto gyventojų buvo rusai, 12,9 % – totoriai, 2,1 % – čiuvašai.

## Istorija
Senasis Bolgaras, įkurtas IX–X a., po mongolų-totorių antpuolių ir tarpusavio kovų bei rusų puolimų galutinai apleistas 1431 m. XVII a. netoliese pastatytas stačiatikių vienuolynas, ėmė kurtis rusų gyvenvietė ***Spaskas***, vėliau dar vadinta Totorių Spasku (*Спасск, Спасск-Татарский*). 1781 m. suteiktas miesto statusas, verstasi daugiausia krovinių plukdymu per Volgą. 1935 m. Spaskas pervadintas į ***Kuibyševą*** (komunistų veikėjo Valeriano Kuibyševo garbei), o 1957 m. miestas buvo užlietas sudaryto Kuibyševo tvenkinio. Jis perstatytas šalia Bolgaro kaimo (prie senojo miesto griuvėsių) ir su juo susiliejo. 1991 m. Kuibyševas pervadintas Bolgaru. Nuo 2010 m. prasidėjo Senojo Bolgaro archeologinio komplekso atkūrimo darbai.

## Šaltiniai
Zoltán Horváth

**Zoltanas Horvatas** (; 1937 m. kovo 12 d. – 2025 m. birželio 12 d.) – Vengrijos fechtuotojas. Jis laimėjo vieną aukso (komandinėje rungtyje) ir vieną sidabro (asmeninėje rungtyje) medalius 1960 m. vasaros olimpinėse žaidynėse Romoje. Horvatas taip pat dalyvavo ir 1964 m. vasaros olimpinėse žaidynėse ir užėmė 5-ąją vietą.

Pasaulio čempionatuose didžiausios sėkmės pasiekė 1962-aisiais, kai laimėjo asmeninę rungtį, o su komanda laimėjo 2-ąją vietą. Horvatas laimėjo pasaulio čempionatą kartu su Vengrijos rinktine 1957, 1958, 1966 m.

## Šaltiniai
Konrad Mägi

**Konradas Megis** (, , Helenurmas, Valgos apskritis –  Tartu) – estų tapytojas ekspresionistas, peizažistas. Konrado Megio kūrybai būdingi impresionizmo, neoimpresionizmo, moderno bruožai, modernistinių srovių įtaka.

1899–1902 m. mokėsi Tartu vokiečių amatininkų draugijoje. 1905 m. įstojo į piešimo mokyklą Sankt Peterburge, vėliau studijas nutraukė dėl revoliucijos įvykių. Studijavo tapybą Paryžiuje, vėliau dirbo Norvegijoje. Grįžęs į Estiją 1912 m. mokė piešimo, įsteigė nuosavą studiją.

## Galerija

Saaremaa etüüd.jpg
Konrad Mägi Capri tänav.jpg
Maastik roosade põldudega.jpg
Konrad Mägi Pühajärve maastik figuuridega.jpg
KONRAD MÄGI 1922-1923 Itaalia maastik. Rooma.jpg


## Šaltiniai
Kęstutis Šalkauskas

**Kęstutis Šalkauskas** (g. 1950 m. Vilniuje) – Lietuvos teisininkas.

## Biografija

1979 m. baigė Vilniaus universiteto Teisės fakultetą. 1979–1990 m. ir 1993–1997 m. dirbo prokuratūros sistemoje, buvo Lietuvos Respublikos generalinės prokuratūros Valstybinio kaltinimo skyriaus prokuroras.

1990–1992 m. valstybės kontrolieriaus pavaduotojas. 1992–1993 m. Lietuvos Respublikos vidaus reikalų ministerijos Teisėtumo kontrolės inspekcijos viršininkas. 1997–1998 m. Lietuvos policijos generalinis komisaras.

## Šaltiniai